卡洛斯二世是费利佩四世唯一合法个男性后代，1661年立在旧马德里城堡出生，是哈布斯堡家组近亲婚姻个产物。本身，费利佩四世老早个王太子巴达萨·卡洛斯是要搭卡洛斯二世个妈妈结婚和，但伊立在1646年死脱。所以，费利佩四世自家就立在1649年亲自娶了卡洛斯二世个妈妈。迭个近亲婚姻造成灾难后果。弗过，当卡洛斯二世出身辰光，马德里个宫廷还是邪气开心，发布个公告讲王子“卖相灵光，天庭饱满，肤色健康”。